ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด(ระยอง) ส่วนขยาย (ฉบับที่ ๗) ตามที่ได้มีประกาศกระทรวงอุตสาหกรรม เรื่องการจัดตั้งเขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง) ส่วนขยายลงวันที่ ๔ สิงหาคม พ.ศ. ๒๕๔๐ กำหนดให้พื้นที่ตำบลตาสิทธิ์และตำบลปลวกแดงอำเภอปลวกแดง จังหวัดระยอง เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ต่อมาได้มีการประกาศเปลี่ยนแปลงเขตอุตสาหกรรมทั่วไปดังกล่าวตามประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไปนิคมอุตสาหกรรมอีสเทิร์นซีบอร์ด (ระยอง) ส่วนขยาย ลงวันที่ ๒ สิงหาคม พ.ศ. ๒๕๔๕ประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด(ระยอง) ส่วนขยาย (ฉบับที่ ๒) ลงวันที่ ๒๖ สิงหาคม พ.ศ. ๒๕๔๖ ประกาศกระทรวงอุตสาหกรรมเรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด(ระยอง) ส่วนขยาย (ฉบับที่ ๓) ลงวันที่ ๑๙ มีนาคม พ.ศ. ๒๕๔๗ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงเขตเขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง) ส่วนขยาย (ฉบับที่ ๔)ลงวันที่ ๔ กุมภาพันธ์ พ.ศ. ๒๕๔๘ ประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด(ระยอง) ส่วนขยาย (ฉบับที่ ๕) ลงวันที่ ๒๔ มีนาคม พ.ศ. ๒๕๔๙และประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงเขตเขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง) ส่วนขยาย (ฉบับที่ ๖)ลงวันที่ ๖ ธันวาคม พ.ศ. ๒๕๔๙ นั้นเนื่องจากได้ตรวจสอบรายละเอียดของขอบเขตพื้นที่ของนิคมอุตสาหกรรมอีสเทิร์นซีบอร์ด(ระยอง) ส่วนขยาย ตามประกาศดังกล่าวข้างต้นจากระวางที่ดินและเอกสารสิทธิที่ดินพบว่าแนวเส้นแบ่งเขตจังหวัด คลาดเคลื่อนจากข้อเท็จจริง กล่าวคือมีที่ดินบางส่วนของนิคมอุตสาหกรรมฯ ตั้งอยู่ในเขตพื้นที่ตำบลบ่อวิน อำเภอศรีราชาจังหวัดชลบุรี ดังนั้นจึงเห็นสมควรแก้ไขปรับปรุงแผนที่ท้ายประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด(ระยอง) ส่วนขยาย (ฉบับที่ ๖) ลงวันที่ ๖ ธันวาคม พ.ศ. ๒๕๔๙เสียใหม่ให้ถูกต้องตามข้อเท็จจริงอาศัยอำนาจตามความในมาตรา ๓๖ วรรคสองแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔ วรรคสอง ของกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ประธานกรรมการการนิคมอุตสาหกรรมแห่งประเทศไทย จึงประกาศเปลี่ยนแปลงเขตเขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง) ส่วนขยายโดยกำหนดให้พื้นที่ตำบลตาสิทธิ์ และตำบลปลวกแดง อำเภอปลวกแดง จังหวัดระยอง และพื้นที่ตำบลบ่อวินอำเภอศรีราชา จังหวัดชลบุรี เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ และให้ยกเลิกแผนที่ท้ายประกาศกระทรวงอุตสาหกรรม เรื่องการจัดตั้งเขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง) ส่วนขยายลงวันที่ ๔ สิงหาคม พ.ศ. ๒๕๔๐ซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง)ส่วนขยาย (ฉบับที่ ๖) ลงวันที่ ๖ ธันวาคม พ.ศ. ๒๕๔๙ และให้ใช้แผนที่ท้ายประกาศนี้แทนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๔ ธันวาคม พ.ศ. ๒๕๕๓ประสานตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑. แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมอีสเทิร์นซีบอร์ด (ระยอง)ส่วนขยาย (ฉบับที่ ๗)(ดูข้อมูลจากภาพกฎหมาย)ปริยานุช/ผู้จัดทำ๑๕ กุมภาพันธ์๒๕๕๔ณัฐวดี/ตรวจ๑๕ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๖ ง/หน้า ๙๐/๘ กุมภาพันธ์ ๒๕๕๔